האנדרטה לחללי נשר במערכות ישראל
חללי מערכות ישראל המונצחים באנדרטה בנשר

| 1 | טוראי יצחק־יעקב פטרנקר | ח' בניסן תרצ"ח | 9 באפריל 1938 | נולד בשנת 1904 בדלשיך שבגליציה. עבד כפועל במחצבות של "מפעל נשר חיפה" והצטרף לשורות "ההגנה". לאחר שהתחתן עבר להתגורר בשכונת נשר. במאורעות 1936–1939 נורו יריות מבלד א-שייח' לשכונת נשר, פטרנקר נהרג כשהוציא את בנו התינוק מעריסתו. |  |  |
| 2 | טוראי משה רובין | כ"ו כסלו תש"ח | 8 בדצמבר 1947 | נולד בשנת 1912 בבריסק שבליטא, גר בחיפה. נרצח על ידי פורעים ערבים בבלד א-שייח' בעת שעבר במקום במשאית |  |  |
| 3 | טוראי בצלאל (צלקה) שורצטוך | כ"ו בכסלו תש"ח | 8 בדצמבר 1947 | הצטרף לקיבוץ גבת ועבד כנהג בקיבוץ, נרצח ביחד עם משה רובין על ידי פורעים ליד בלד א-שייח'  | מונצח באנדרטה לזכר בני גבת שנפלו במערכות ישראל, ובאנדרטת הקיבוצים ביערות מנשה, ליד קיבוץ משמר העמק. |  |
| 4 | טוראי חיים בן־דור | י"ט טבת תש"ח | 1 בינואר 1948 | נולד ב-1924 בירושלים. למד בבית החינוך לילדי עובדים, ב-1942 התגייס לפלמ"ח וב-1943 התגייס לשירות בצי המלכותי הבריטי. נהרג בבלד א-שייח' בפעולת תגמול על טבח בתי הזיקוק. | הונצח בשמה של שכונת בן דור בעיר נשר. בגן הבנים שבפארק הירקון בתל אביב.באנדרטה לבני המקום שנפלו במערכות ישראל בקיבוץ יגור הנמצאת בחזית בית יד למגינים. בבית יד לבנים בתל אביב. |  |
| 5 | טוראי עמוס גלילי | י"ט טבת תש"ח | 1 בינואר 1948 | נולד ב-1927 בתוניסיה בעת שליחות אביו שם, ב-1929 עברו הוריו לשליחות בעיראק. גדל בגבעתיים והצטרף ל"הגנה" בגיל צעיר. למד בטכניון. נהרג בחוואסה בפעולת תגמול על טבח בתי הזיקוק. | הונצח בשמה של שכונת גבעת עמוס בית ספר יסודי "גלילות", ורחוב עמוס בשכונת בן דור בעיר נשר. בגשר גדוד 22 בחיפה, בית יד לבנים רמת גן, בית יד לבנים בגבעתיים, יד זיכרון וגבורה לבני גוש דן שנפלו במערכות ישראל, בבסיס תל-השומר, קיר זיכרון לאנשי הטכניון שנפלו במערכות ישראל. בלוח זיכרון בבית ספר גלילות בבן דור בעיר בנשר, ב"יד לתלמידי בתי הספר היסודיים לדוגמה וגורדון שנפלו במערכות ישראל" בתל אביב-יפו, בקיר זיכרון לנופלים מבית הספר היסודי כצנלסון בגבעתיים, בקיר זיכרון לנופלים בית ספר אוהל שם ברמת גן. |  |
| 6 | סרן חנן זלינגר | י"ט טבת תש"ח | 1 בינואר 1948 | נולד ב-1921 בברלין, עלה ב-1939 במסגרת עליית הנוער והצטרף לקיבוץ יגור. התגייס ל"הגנה" והיה המפקד הראשון של פלוגה 13 בגדוד 21 של חטיבת כרמלי. נהרג בבלד א-שייח' בפעולת תגמול על טבח בתי הזיקוק. | הונצח בשמה של שכונת תל חנן בעיר נשר. אנדרטה לבני המקום שנפלו במערכות ישראל בקיבוץ יגור בחזית בית יד למגינים. באנדרטת הקיבוצים ביערות מנשה, ליד קיבוץ משמר העמק. |  |
| 7 | טוראי עמיאל יזהר גלזין | ט"ז באדר ב תש"ח | 27 במרץ 1948 | נולד ב-1929, למד בבית הספר הריאלי, עלה להתיישבות בבית נתיף. גויס לחטיבת הראל. נהרג ליד אל-ח'דר בשיירת נבי דניאל, שיירת אספקה שהייתה בדרכה חזרה מגוש עציון | גן הבנים תל אביב יפו, באנדרטה לנופלים מבית הספר הריאלי העברי בחיפה, בגן זיכרון לבוני גוש עציון ומגיניו כפר עציון, בבית יד לבנים תל אביב יפו |  |
| 8 | רב"ט מרדכי (מודה) מולקורב | ט"ז באדר ב תש"ח | 27 במרץ 1948 | נולד ב-1929 וגדל בקריית חיים. עבד במפעל נשר חיפה בנשר. השתתף בפעולת התגמול בבלד א-שייח' על טבח בתי הזיקוק. נהרג בשיירת יחיעם | באנדרטת שיירת יחיעם ליד מושב נתיב השיירה, באנדרטה לזכר בני קריית חיים שנפלו במערכות ישראל, בפינת הנצחה לעובדי נשר שנפלו במלחמת העצמאות במפעל נשר חיפה, בבית יד לבנים בחיפה, בבית יד לבנים ולהגנה קריית חיים. |  |
| 9 | טוראי שמעון פישל | ד' בניסן תש"ח | 13 באפריל 1948 | נולד ב-1920 בצ'כוסלובקיה. נשלח על ידי הנאצים למחנה ריכוז נובקי ולאחר מכן לאושוויץ. עלה כמעפיל ב-1946 באוניית מעפילים. נהרג בשיירת הדסה להר הצופים. | באנדרטת שיירת הדסה ירושלים במקום האירוע, באנדרטה לנופלי שיירת הדסה ירושלים בבית החולים הדסה הר הצופים, בבית יד לבנים ירושלים. |  |
| 10 | טוראי בנימין רשילוב | ז' בניסן תש"ח | 16 באפריל 1948 | נולד ב-1924 בחיפה וגדל בנשר. ב-1942 התנדב לצי הבריטי. בפרוץ הקרבות אחרי החלטת כ"ט בנובמבר התגייס לחטיבת כרמלי. נהרג בקרב רמת יוחנן  | באנדרטת קרב רמת יוחנן סמוך ליער קריית אתא |  |
| 11 | טוראי בנימין וייס | י"ג בניסן תש"ח | 22 באפריל 1948 | נולד ב-1903 בטרנסילבניה. קיבל חינוך יהודי והצטרף לתנועה הציונית. עלה ב-1923 ועבד כפועל בכפר גדעון ולאחר מכן בעמק זבולון. בהמשך עבד כשומר ביישובים רבים וב-1933 היה ממייסדי אגודת השומרים. ב-1934 החל לעבוד בבית החרושת נשר. נהרג ליד יגור בהגנה על התחבורה היהודית מפני פורעים. | בבית יד לבנים פתח תקווה |  |
| 12 | טוראי חיים פלם  | י"ג בניסן תש"ח | 22 באפריל 1948 | נולד ב-1927 בפולין למשפחה אמידה, היה ציוני מגיל צעיר. משפחתו נרצחה על ידי הנאצים, והוא הצליח לברוח ב-1944 לרוסיה והצטרף לפרטיזנים בשנת 1947. עלה על אוניית מעפילים שנתפסה וגורש לקפריסין. לאחר שחרורו ממחנה המעצר הגיע לנשר. במרץ 1948 הצטרף לגדוד 21 בחטיבת כרמלי. נהרג בפעולת חסימה במטעי קיבוץ יגור כנגד הלגיון הערבי שהגיע מג'נין לסייע לכוחות הערבים בחיפה. | באנדרטת נצר אחרון בירושלים בהר הרצל, באנדרטת משבר לתקווה - גלעד לזכר ניצולי השואה שעלו לארץ ונפלו במלחמת העצמאות יער המגינים. באתר הנצחה כפר חסידים. |  |
| 13 | טוראי מנחם פרידמן | י"ג בניסן תש"ח | 22 באפריל 1948 | נולד בפולין, ועלה לארץ ישראל ב-1935 במסגרת עליית הנוער, התנדב לצבא הבריטי ושירת כמתורגמן במחנה שבויים גרמנים במצרים. חזר לעבוד במפעל המלט ונהרג בקרב עם כוחות הלגיון הערבי בקרבת "נשר"  | בבית יד לבנים בקריית מוצקין, בפינת הנצחה לעובדי "נשר" שנפלו במלחמת העצמאות נשר |  |
| 14 | טוראי נחום קירלנד  | ט"ז בניסן תש"ח | 25 באפריל 1948 | נולד בנשר ולמד בבית הספר לילדי עובדים בנשר. ב-1947 התנדב לעלות לחניתה ועסק בהעברת אספקה ליישובים נצורים בגליל מערבי. הצטרף לגדוד 21 בחטיבת כרמלי והשתתף בפעולת התגמול על טבח בתי הזיקוק. נהרג בכיבוש משטרת באסה, בכביש הצפון | באנדרטה לזכר לוחמי הגליל המערבי וכובשי עכו במלחמת העצמאות עכו, בפינת הנצחה לעובדי נשר שנפלו במלחמת העצמאות במפעל נשר חיפה, בבית יד לבנים עכו, בבית יד לבנים חיפה. |  |
| 15 | טוראי יעקב שקולניק | י"ז בניסן תש"ח | 26 באפריל 1948 | נולד ב-1929 בארגנטינה ועלה עם משפחתו ב-1934. המשפחה התיישבה בנשר. למד בתיכון בבית הספר למקצועות המלאכה ע"ש לודוויג טיץ ביגור, וציור בסטודיו בחיפה. בגיל 15 הצטרף ל"הגנה" ולאחר מכן לנוטרות. נאסר על שניצל את מדיו כנוטר להעביר נשק ל"הגנה". לאחר שחרורו התגייס לחטיבת כרמלי ונלחם בקרב רמת יוחנן. נהרג בקרבות על בית הנג'אדה בקרב על חיפה | בגשר גדוד 22, בפינת הנצחה לעובדי נשר שנפלו במלחמת העצמאות במפעל נשר חיפה, בבית יד לבנים חיפה, באתר הנצחה כפר חסידים. |  |
| 16 | רב"ט ישראל שרף | ה' באייר תש"ח | 14 במאי 1948 | נולד ב-1927 בחיפה למד מסגרות בבסמ"ת והצטרף ל"הגנה". עשה שנת שירות כנוטר באלונים ולאחר מכן עבד במקצועו בבית החרושת נשר. התגייס לחטיבת כרמלי והשתתף בקרבות החטיבה. נהרג במבצע בן עמי ליד א-סמריה | באנדרטה לזכר לוחמי הגליל המערבי וכובשי עכו במלחמת העצמאות עכו, בפינת הנצחה לעובדי נשר שנפלו במלחמת העצמאות במפעל נשר חיפה, באנדרטה לבני המקום שנפלו במערכות ישראל קריית אתא, בבית יד לבנים קריית אתא |  |
| 17 | טוראי יעקב כנעני (קרמז') | י"ד באייר תש"ח | 23 במאי 1948 | נולד ב-1919 בפולין ובגיל 11 הצטרף לתנועה הציונית. ב-1939 עלה על אוניית המעפילים "אסימי" שגורשה מחופי ארץ ישראל, לאחר שלושה חודשים הצליח לרדת בחופי נהריה. התגייס לחיל החפרים המלכותי ונפצע קשה בכרתים. כששוחרר נשלח על ידי סולל בונה לאיראן. כשחזר לארץ ישראל החל לעבוד בבית החרושת נשר למלט. התגייס לחטיבת כרמלי ונהרג בכיבוש טנטורה |  |  |
| 18 | טוראי חגי לרמן | י"ח באייר תש"ח | 27 במאי 1948 | נולד ב-1929, היה אחיו של הסופר ישראל לרמן. למד ביסודי בנשר ותיכון בחיפה וחבר בסקציה הימית של תנועת הספורט הפועל. שירת בפלי"ם וסייע בהעלאת מעפילים לחוף. בעקבות החמרת המצב בירושלים נשלח לשם עם פלוגת פלי"ם כדי לתגבר את הכוחות. השתתף בפריצת חומת העיר העתיקה וכדי להעביר לנצורים מזון ותחמושת. לאחר מכן הועלה לדרגת מ"מ. בסוף מאי נשלח עם מחלקתו להשתתף בקרבות על כיבוש גבעת הרדאר בהרי ירושלים ובפעולה זו נפצע קשה ולאחר מכן מת מפצעיו. | באנדרטה לחללי קרבות גבעת הרדאר בהר אדר, בפינת הנצחה לעובדי נשר שנפלו במלחמת העצמאות במפעל נשר חיפה, בגן הבנים תל אביב-יפו, בבית יד לבנים תל אביב-יפו |  |
| 19 | טוראי עזרא (דיורי) סילרד | כ"א באייר תש"ח | 30 במאי 1948 | נולד ב-1920 בהונגריה ובגיל 18 הצטרף לארגון נוער ציוני. ב-1940 עלה לארץ ישראל כמעפיל ונעצר למשך 11 חודשים במחנה המעצר בעתלית. ב-1942 התגייס לצבא הבריטי שירת בבנגזי והשתתף בפלישת בעלות הברית לאיטליה וקיבל שישה אותות הצטיינות. ב-1946 השתחרר מהצבא והתיישב בנשר ופתח סנדלרייה. הצטרף ל"הגנה" ולאחר הכרזת המדינה התגייס לצה"ל ושירת בחטיבה 7. נהרג במבצע בן נון ב' | יד לשריון בלטרון, בית יד לבנים חיפה |  |
| 20 | טוראי יצחק בית יעקב | כ"ה באייר תש"ח | 3 ביוני 1948 | נולד ב-1928 בנשר. אביו הגיע מתימן לפני מלחמת העולם הראשונה. למד בבית הספר לילדי עובדים ובגיל 16 התגייס לפלמ"ח. הצטרף בסוף 1947 לגדוד 21 בחטיבת כרמלי שרק הוקמה. השתתף בפעולת התגמול בבלד א-שייח' על טבח בתי הזיקוק. בקרב על ג'נין ביוני 1948 נפצע חברו אמנון בסקין ולכן יצחק סירב לסגת עם חבריו לפלוגה. הכוחות העיראקים תפסו אותו, וחברו העמיד פני מת. הוא הובא לכפר בורקין ליד ג'נין שם עבר לינץ' רצח ושריפה. נחשב נעדר עד 1968, אז אחיו הגיע בעזרת איש שב"כ למוכתר בורקין שסיפר לו את מה שאירע לאחר תפיסתו. חברו ניצל וסיפר את מה שאירע. בלוח ההנצחה לחללי מלחמת העצמאות באנדרטה בעת שהוקמה נרשם כנעדר. | פינת הנצחה לעובדי נשר שנפלו במלחמת העצמאות במפעל נשר חיפה |  |
| 21 | טוראי יחזקאל בקרמן | כ"ה באייר תש"ח, | 3 ביוני 1948 | נולד ב-1926 בחיפה, למד בבית הספר לילדי עובדים בנשר, ותיכון בבית הספר למקצועות המלאכה ע"ש לודוויג טיץ ב-1944 התגייס לחיל ההנדסה של הצבא הבריטי ושירת במצרים, במדבר מערבי ובאיטליה. ב-1946 השתחרר והחל לעבוד בבית חרושת נשר למלט. התגייס לחי"ש, והשתתף ב"ליל הגשרים". במרץ 1948 התגייס לחטיבת כרמלי, היה בשיירת יחיעם ונשאר להגן על הקיבוץ. השתתף בקרבות הגליל המערבי. השתתף בקרב על ג'נין, נפצע פצעים אנושים והושאר בשדה בעת הנסיגה. | בית יד לבנים ולהגנה בקריית חיים, פינת הנצחה לעובדי נשר שנפלו במלחמת העצמאות במפעל נשר חיפה |  |
| 22 | טוראי זאב יהודה גליק | כ"ה באייר תש"ח | 3 ביוני 1948 | נולד ב-1926 בטרנסילבניה ולמד בבית הספר של הקהילה היהודית. ב-1940 הועברה טרנסילבניה להונגריה. אמו ואחיו נשלחו לאושווייץ והוא ואביו הסתתרו בהרים. ב-1946 עלה כמעפיל ב"כנסת ישראל" והוגלה לקפריסין. שוחרר ממעצר בנובמבר 1947. והחל לעבוד בבניית הביצורים בשכונת נשר. התגייס לחטיבת כרמלי ונהרג בקרב על ג'נין  | בית יד לבנים חיפה |  |
| 23 | טוראי ולדימיר־ולודיה ליסיצין | כ"ה באייר תש"ח | 3 ביוני 1948 | נולד ב-1922 בעיר מוזדוק ברוסיה להורים נוצרים. ב-1930 עלתה משפחתו לארץ ישראל וגרה במגדל ב-1934 עברה המשפחה לנשר. שרת בבריגדה היהודית באירופה וסייע בהעברת פליטים יהודים מאוסטריה לאיטליה. עבד כנהג במפעל נשר, והתגייס לחטיבת כרמלי, הגן על נשר והשתתף בקרב רמת יוחנן נהרג בקרב על ג'נין | פינת הנצחה לעובדי נשר שנפלו במלחמת העצמאות במפעל נשר חיפה |  |
| 24 | טוראי חיים צוקרברגר | כ"ה באייר תש"ח | 3 ביוני 1948 | נולד ב-1922 בזקרפטיה בצ'כוסלובקיה למד בחדר ונשלח על ידי הוריו לצ'כיה ללמוד מקצוע. נשאר שם לאחר שזקרפטיה עבר להונגריה. הגיע כמעפיל והתחנך בחברת-נוער בבית השיטה, לאחר מכן הצטרף לקיבוץ קדמה. לאחר שהתחתן עבר לגור בנשר ועבד במפעל המלט. במרץ 1948 התגייס לחטיבת כרמלי השתתף בקרב רמת יוחנן, בקרב על חיפה, בניסיון כיבוש עכו ובהובלת אספקה לקיבוצי הגליל המערבי וגם בפשיטה ללבנון. נהרג בקרב על ג'נין | פינת הנצחה לעובדי נשר שנפלו במלחמת העצמאות במפעל נשר חיפה |  |
| 25 | טוראי ישראל אלנקוה | כ"ט באייר תש"ח | 7 ביוני 1948 | נולד ב-1920 בטבריה ב-1933 עברה משפחתו לנשר. שירת כנוטר בוולדהיים והיה חבר ב"הגנה". התגייס כחבלן לחטיבת כרמלי והשתתף כיבוש עכו. נפצע קשה בעת פירוק מוקש בכפר אל-בירווה ליד עכו ומת מפצעיו.  | מונצח ביחד עם האחיין שלו משה שנהרג שבוע אחריו  ב"בית הכנסת ישראל ומשה אלנקוה" שהוקם ב-1956 ברחוב המגינים בנשר, פינת הנצחה לעובדי נשר שנפלו במלחמת העצמאות במפעל נשר חיפה, גלעד לנופלים בקרבות אל-בירווה במלחמת העצמאות באחיהוד |  |
| 26 | טוראי משה רייך  | ד' בסיוון תש"ח | 11 ביוני 1948 | נולד ב-1927 בצפת. הוריו עברו לנשר. למד בבית הספר לילדי עובדים וחרטות בבסמ"ת. רצה להתגייס לצבא הבריטי אבל לא קיבל אישור מ"ההגנה". התגייס לנוטרות בחניתה והגן על יישובי הגליל המערבי. כשהשתחרר הצטרף כשותף לבית-מלאכה מכני לתיקון מנועים. מיד לאחר הכרזת האו"ם על הקמת מדינת ישראל לחץ לצרפו לצבא ולבסוף התגייס לחטיבה 7. נהרג בפריצת דרך בורמה לירושלים | יד לשריון בלטרון, בית יד לבנים חיפה |  |
| 27 | רב"ט שמעון הילברון | י"ז בסיוון תש"ח | 24 ביוני 1948 | נולד ב-1929 בנשר, עבד בבית החרושת למלט. ב-1947 התגייס ל"הגנה". סיים קורס מ"כים. במלחמת העצמאות השתתף בקרבות בגליל, ביחיעם, קרב רמת יוחנן, א-זיב ובקרב על ג'נין. נהרג בקרבות על משלטים בכפר אל-בירווה כנגד כוחות של קאוקג'י | פינת הנצחה לעובדי נשר שנפלו במלחמת העצמאות במפעל נשר חיפה, גלעד לנופלים בקרבות אל-בירווה במלחמת העצמאות באחיהוד |  |
| 28 | טוראי אלברט קאופמן | י"ז בסיוון תש"ח | 24 ביוני 1948 | נולד ב-1922 ברומניה. למד בבית ספר תיכון, וידע שפות רבות של מרכז ומזרח אירופה. ועבד כשרברב וחשמלאי. במלחמת העולם השנייה התגייס לצבא רוסיה ושירת בחיל-החפרים בדרגת רב-סמל. אחרי השחרור התאמץ להגיע לארץ ישראל דרך נתיבי בריחה. באוקטובר 1947 הגיע דרך קפריסין ועבד במקצועו. בפרוץ מלחמת העצמאות התנדב לשמירה בנשר, והתגייס לחטיבת כרמלי. נהרג בקרבות על משלטים בכפר אל-בירווה כנגד כוחות של קאוקג'י | גלעד לנופלים בקרבות אל-בירווה במלחמת העצמאות באחיהוד |  |
| 29 | טוראי יצחק ברוך | ג' בתמוז תש"ח | 10 ביולי 1948 | נולד ברומניה ב-1925 הגיע ל"מעון עולים נשר" התגייס לחטיבת "גולני" ולחם במשלט מוקיבלה ליד ג'נין. תחילה נחשב נעדר אך לאחר-מכן נמצאה גופתו.  | מונצח באנדרטה במוזיאון גולני בצומת גולני בגליל התחתון |  |
| 30 | טוראי יעקב רוטבוים  | ג' בתמוז תש"ח | 10 ביולי 1948 | נולד ב-1921 בפולין, סיים בית-ספר יסודי והיה לפועל. במלחמת העולם השנייה הצטרף לפרטיזנים. הצליח להגיע לפנים רוסיה ועבד בבית-חרושת לנשק. בתום המלחמה היה ממעפילי אוניית המעפילים "לטרון". כשהגיע לארץ ישראל החל לעבוד כשומר בנשר והשתלם במסגרות. התגייס לחטיבת כרמלי ולחם בקרבות בגליל העליון. נהרג ליד ראש פינה | אנדרטה לנופלים בגזרת משמר הירדן במלחמת העצמאות חורבת ירדה, פינת הנצחה לעובדי נשר שנפלו במלחמת העצמאות במפעל נשר חיפה, "אנדרטת משבר לתקווה - גלעד לזכר ניצולי השואה שעלו לארץ ונפלו במלחמת העצמאות יער המגינים |  |
| 31 | טוראי דוד הורן | י"ז בתשרי תש"ט | 20 באוקטובר 1948 | נולד ב-1930 בבוצ'ץ', פולין. לאחר פלישת גרמניה הנאצית לפולין נשלח עם משפחתו למחנות ההשמדה, ושרד יחד עם אביו. לאחר השחרור נלקחו למחנה עקורים באזור הכיבוש האמריקני. עלה במסגרת עליית הנוער ונשלח לבית עולים בנשר. יצא במלחמת העצמאות לעבודת ביצורי יישובים. נהרג בעת שמשאית, בה נסע עם חבריו ליחידה, עלתה על מוקש בעמק בית שאן | אנדרטת משבר לתקווה - גלעד לזכר ניצולי השואה שעלו לארץ ונפלו במלחמת העצמאות יער המגינים, בית יד לבנים חיפה |  |
| 32 | טוראי יעקב בוז'יור | י"ט בתשרי תש"ט | 22 באוקטובר 1948 | נולד ב-1927 למשפחה אמידה בבסרביה אז בתחום רומניה. עם פרוץ מלחמת העולם השנייה הצטרף לפרטיזנים יהודים ולחם נגד הנאצים. בתום המלחמה התברר לו כי רק הוא ואחותו שרדו. אחותו נשארה ברוסיה ויעקב העפיל באוניית מעפילים ונשלח למחנה מעצר בקפריסין. כשהגיע לארץ ישראל, התקבל כשומר ב"נשר". התגייס לחטיבת כרמלי ונהרג בקרב על משלט ליד מנרה בגליל העליון | אנדרטת משבר לתקווה - גלעד לזכר ניצולי השואה שעלו לארץ ונפלו במלחמת העצמאות יער המגינים, אנדרטה לנופלים בהגנת היישוב במלחמת העצמאות קיבוץ מנרה |  |
| 33 | משה פרידמן | תש"ח | 1948 | נולד ברומניה ב-1932, הגיע לארץ ישראל ב-1947 במסגרת עליית הנוער התחנך בקיבוץ גבע, הגיע ל"מעון עולים נשר", ולאחר זמן חזר לקיבוץ, שיקר לגבי גילו והתגייס לצבא, נשלח ונלחם בנגב שם נהרג. |  |  |
| 34 | טוראי נתן־נפתלי בוכהייסטר | ג' בטבת תש"ט | 4 בינואר 1949 | נולד ב-1923 למשפחה ציונית בפולין ולמד בגימנסיה העברית. התחיל בלימודים טכניים בבית ספר גבוה. בפרוץ מלחמת העולם השנייה הצליח להגיע לאיטליה ולהתגייס לצבא אנדרס. אחרי המלחמה הועבר לאנגליה ושהה שנה וחצי במחנה של חיילים פולנים משוחררים. ב-1947 הצליח לקבל רישיון עלייה ובארץ ישראל עסק בעבודות שונות, ולבסוף עבד בבית החרושת "שמן" בחיפה. במלחמת העצמאות שירת בחיל התותחנים. נהרג ב"מבצע חורב" בקרב רפיח | אנדרטת משבר לתקווה - גלעד לזכר ניצולי השואה שעלו לארץ ונפלו במלחמת העצמאות יער המגינים,  האנדרטה לחללי חיל התותחנים בזכרון יעקב, יד לשריון בלטרון |  |
| 35 | טוראי אברהם שורץ  | ד' בטבת תש"ט | 5 בינואר 1949 | נולד בעיר יאסי ברומניה ב-1930, הגיע לארץ ישראל דרך קפריסין ב-21 בדצמבר 1948. הגיע ל"מעון עולים נשר". התגייס לצה"ל לחטיבת גולני למרות בריאותו הרופפת. נלחם בנגב נהרג ברפיח | מונצח באתר הנצחה ומוזיאון חטיבת גולני צומת גולני |  |
| 36 | רב"ט בנימין בוטוביצקי | ה' בטבת תש"ט | 6 בינואר 1949 | נולד ב-1929 בחיפה. היה חבר ב"השומר הצעיר" והתחנך בבן שמן עד גיל 16 ואז עבר לקיבוץ אילון לשנת הכשרה. לאחר מכן החל לעבוד בבית החרושת למלט "נשר" כנהג מנוף. ב-1947 התגייס לפלמ"ח ושירת כחבלן, סיים קורס מ"כים בקיבוץ דליה ונשלח כמפקד כיתה לחטיבת הראל שנלחמה בירושלים ונפצע בקרבות. לאחר החלמתו חזר לגדודו, שלחם באותה עת בנגב במבצע חורב, נהרג בקרב רפיח. | יד לשריון בלטרון, בית יד לבנים חיפה, פינת הנצחה לעובדי נשר שנפלו במלחמת העצמאות במפעל נשר חיפה |  |
| 37 | סג"ם רמי וייסמן | כ"א בתמוז תשי"ב | 14 ביולי 1952 | נולד ב-1932, משפחתו גרה בנשר. סיים תיכון חוגים בחיפה והיה חבר בההגנה. גויס לצה"ל באוגוסט 1950 ושירת בחיל הנדסה והפך לקצין. בסיימו את שירותו תכנן להמשיך את לימודיו בטכניון, נהרג שבועיים לפני שחרורו בעת פינוי מוקשים לצורך סלילת הדרך לדרדרה ביחד עם עוד ארבעה חיילים | מונצח ב"גשר החמישה" ביסוד המעלה, אנדרטת כביש הגבורה לחללי חיל ההנדסה בכל מערכות ישראל. |  |
| 38 | סגן יוסף־צבי ורמן | א' בניסן תשי"ד | 4 באפריל 1954 | נולד ב-1933 בפולין. למד בבית ספר יסודי בברית המועצות ובגרמניה. עלה לישראל מגרמניה בשנת 1949 והשתייך לתנועת הנוער העובד ועבד כמסגר-חרט. גויס לצה"ל ב-1952. שרת בחטיבת גולני בגדוד "ברק" (12), נהרג כשיצא לסייר עם חבריו. אחד מהם עלה על מוקש שנטמן בדרך הפטרולים נהרג עם עוד 3 חיילים. לאחר מותו הועלה לדרגת סגן. | מונצח באנדרטה במוזיאון גולני בצומת גולני בגליל התחתון. |  |
| 39 | שרה אזמאילוב (אצ'רקן). | ח' באב תשט"ו | 27 ביולי 1955 | נולדה ב-1927, בת למשפחה שגרה בנשר. למדה בבית ספר למסחר בתל אביב. התגייסה לצה"ל ועברה קורס קצינים. התקבלה לעבודה כדיילת בחברת אל-על. נישאה בספטמבר 1954 למייק אצ'רקן שהיה סרן בצה"ל. נהרגה בהפלת מטוס אל על בשמי בולגריה | קבר אחים של חללי המטוס בבית הקברות קריית שאול, המושב ניר ח"ן נקרא לזכרם של 58 נוסעי מטוס "אל על" שהופל בשמי בולגריה. במושב אנדרטה לזכרם שנחנכה בפברואר 2016, לציון 60 שנה להפלת המטוס. |  |
| 40 | רב"ט חיים קופרצין | כ"ט בתשרי תשי"ז | 4 באוקטובר 1956 | נולד ב-1936 בנשר ולמד בבית הספר לילדי עובדים. משפחתו עברה לגור בחיפה. השתייך לתנועת הנוער העובד ולמד בבית הספר הטכני של חיל האוויר. התגייס ב-1954 לחיל האוויר הישראלי. לאחר שחרורו הצטרף לקיבוץ עין גדי ועבד כטרקטוריסט. נהרג בקרב עם מסתננים בדרך סדום-באר-שבע | גלעד לחללי חיל האוויר בהר הטייסים, באנדרטת הקיבוצים ביערות מנשה, ליד קיבוץ משמר העמק., בית יד לבנים חיפה |  |
| 41 | סגן מאיר (מוניה) שפינר | כ"ט בחשוון תשי"ז | 3 בנובמבר 1956 | נולד ב-1930 למשפחה מנשר. למד בתיכון בבית הספר הריאלי סיים במחזור תש"ח והתגייס לצה"ל. לאחר סיום שירותו הצבאי למד הנדסת בניין בטכניון. בסיום לימודיו עבד בטכניון ב"תחנה לחקר הבנייה". במלחמת סיני שירת כקצין תותחנים ונהרג בקרב.. | אנדרטה לנופלים מבית הספר הריאלי העברי חיפה,  האנדרטה לחללי חיל התותחנים בזכרון יעקב, חורשה לזכר חללים מחיל התותחנים במחנה צריפין, קיר זיכרון לאנשי הטכניון שנפלו במערכות ישראל, אנדרטה לזכר מאיר שפינר בבית בירם בשכונת אחוזה בחיפה. בית יד לבנים חולון, בית יד לבנים חיפה |  |
| 42 | סמל שני יעקב ברוך | כ"ט בשבט תשי"ח | 19 בפברואר 1958 | נולד ב-1930 באיטליה. בשנת 1945 עלה עם משפחתו לארץ ישראל והתגוררו בחיפה. למד בכפר הנוער בן שמן עד 1947. הצטרף לפלמ"ח, ושירת בחטיבת יפתח. נלחם במערכה על נגבה, ועבר קורס קצינים. ב-1948 גויס לצה"ל לחטיבת כרמלי, חתם קבע וב-1953 הועלה לדרגת סגן. נלחם במלחמת סיני. השתחרר ב-1957 והתגייס כקצין למשמר הגבול. נהרג בסיור בגלבוע, מול כפר פקועה, מאש רובים ממוצב ירדני שמעבר לגבול. | אנדרטה לזכר יעקב ברוך בהר הגלבוע, אנדרטת משמר הגבול, אנדרטה לזכר חללי משטרת ישראל במכללה הלאומית לשוטרים, בית יד לבנים חיפה |  |
| 43 | גיורא ברזילי | כ"ו בשבט תש"כ | 24 בפברואר 1960 | נולד ב-1938 בנשר. למד טכנאות רדיו בתיכון בסמ"ת בחיפה, היה בתנועת הנוער העובד והתגייס לנח"ל מוצנח. עבר קורס מפקדי כיתות וקורס חבלה. בסיום שירותו הצבאי הצטרף לקיבוץ עין גדי. בעת סיור עם חבר מעין גדי נפצע קשה, במרחק כארבעה קילומטר מצפון-מערב לקיבוץ, מאש ערבים. מת במהלך פינויו לבית חולים. | מונצח באנדרטה ליד הר ישי במדבר יהודה מעל שמורת עין גדי |  |
| 44 | טוראי ברוך (בנו) דוד | י"ח בשבט תשכ"ג | 12 בפברואר 1963 | נולד ב-1943 בעיר יאסי ברומניה. עלה ללישראל כילד ב-1948. למד בבית-ספר יסודי בתל חנן בעיר נשר, ואחרי זה בבית הספר המקצועי עמל בחיפה ועבד כנגר. גויס לצה"ל בפברואר 1962. נהרג בשעת מילוי תפקידו  | בית יד לבנים חיפה |  |
| 45 | טוראי משה אלמליח | ח' באב תשכ"ג | 29 ביולי 1963 | נולד ב-1943 בקזבלנקה במרוקו, שם למד בבית-הספר "כל ישראל חברים". עלה לארץ בשנת 1955 ומשפחתו גרה בשכונת תל חנן בנשר. למד בבית הספר היסודי הדתי "ישורון" בתל חנן, והשתלם בשיעורי ערב. אחרי שסיים את לימודיו שם הלך ללמוד בישיבה. גויס לצה"ל בפברואר 1962 לחיל הנדסה ונהרג בעת מילוי תפקידו.  | אנדרטת כביש הגבורה לחללי חיל ההנדסה בכל מערכות ישראל |  |
| 46 | סמל יששכר (רינו) ששון | י"ד באלול תשכ"ג | 3 בספטמבר 1963 | נולד ב-1943 בטריפולי בלוב. עלה עם הוריו לישראל ב-1950. למד בבית ספר יסודי בשכונת בן דור בנשר. ובבית הספר מקצועי העירוני בבת גלים בחיפה. השתייך לתנועת "הנוער העובד. גויס לצה"ל ב-1961, ונשלח לקורס מ"כים. כשסיים אותו, נשלח לפיקוד הצפון לחיל המודיעין. בעזבונו נמצאו שירים בכתב ידו. נהרג בעת מילוי תפקידו. | אתר הנצחה לחללי קהילת המודיעין בצומת גלילות, יד זיכרון וגבורה לבני גוש דן שנפלו במערכות ישראל בבסיס תל-השומר, בית יד לבנים חולון. בית הכנסת המרכזי בבן דור |  |
| 47 | רב"ט דוד (ג'ורג') לזר | ח' בכסלו תשכ"ה | 13 בנובמבר 1964 | נולד ב-1946 בבודפשט בהונגריה. עלה עם משפחתו לישראל ב-1957. למד בבית הספר היסודי "גלילות" בשכונת בן דור בנשר, ותיכון עמל בקריית חיים שם למד מסגרות ומכונאות. השתייך לתנועות הנוער הנוער העובד וגם להמכבי הצעיר. גויס לצה"ל ב-1964 ושירת בפיקוד העורף. נהרג בקרב בגבול הסורי בתקרית אש מול הסורים שירו על מוצב בתל דן, קיבל את צל"ש אלוף פיקוד הצפון דוד אלעזר. | בית יד לבנים פתח תקווה, אנדרטה לנופלי פיקוד העורף ברמלה, בית הכנסת המרכזי בבן דור |  |
| 48 | טוראי יפה (שיינדל) בלנדר | כ"ז באב תשכ"ה | 25 באוגוסט 1965 | נולדה ב-1946 בגרמניה. עלתה לישראל עם משפחתה ב-1949, והתגוררה בשכונת בן-דור בנשר. למדה בבית ספר יסודי "גלילות" ותיכון בגימנסיה ביאליק בחיפה. התגייסה ב-1965 לחיל הקשר, נהרגה עם חברתה לשירות הצבאי, יאורה בנקובסקי, בהתהפכות ניידת קשר בתרגיל צבאי במצפה רמון. יפה הייתה בקורס ועדיין לא הוצבה.  | אתר ההנצחה לחללי חיל הקשר והתקשוב ביהוד, בית הכנסת המרכזי בבן דור |  |